**Στου καινούριου χρόνου την αυλή**

 **στρώνουν τραπέζια και γιορτή**

**τρέχουνε οι ώρες, τα λεπτά**

**να τα βάλουν όλα στη σειρά.**

 **Πρώτη θα'ρθει η άνοιξη τρελή**

 **σ'ένα καταπράσινο χαλί**

 **ρόδα και γιρλάντες στα μαλλιά**

 **και το φως του Πάσχα στην καρδιά.

Το καλοκαιράκι σαν παιδί**

**θα'ρθει με του ναύτη τη στολή**

 **όνειρα, ταξίδια, ζαβολιές**

 **και παιχνίδια στις ακρογιαλιές.**

 **Σ'ένα συννεφάκι που γελά**

**θα'ρθει το φθινόπωρο απαλά**

 **θα σκορπάει φύλλα και βροχές**

 **για να ξεδιψάσουν οι καρδιές.**

**Θα'ρθει κι ο χειμώνας ο παππούς**

 **μέσα στους γαλάζιους τους καπνούς**

 **μες στα χιόνια και την παγωνιά**

 **και των Χριστουγέννων τη χαρά.**

**Κι όλα θα πηγαίνουνε μπροστά**

 **τίποτα δε θα τα σταματά**

**και θα μένουν πίσω μοναχά**

 **κάτι παπουτσάκια τόσα δα**

 **και θα μένουν πίσω μοναχά**

**πέταλα, λουλούδια και φτερά.**